CELEX: 62015CN0065
Language: hr
Date: 2015-02-12 00:00:00
Title: Predmet C-65/15: Zahtjev za prethodnu odluku koji je 12. veljače 2015. uputio Tribunale di Bari (Italija) – kazneni postupak protiv Vito Santora

27.4.2015   
            
            
               HR
            
            
               Službeni list Europske unije
            
            
               C 138/38
            
         Zahtjev za prethodnu odluku koji je 12. veljače 2015. uputio Tribunale di Bari (Italija) – kazneni postupak protiv Vito Santora
   (Predmet C-65/15)
   (2015/C 138/51)
   Jezik postupka: talijanski
   
      Sud koji je uputio zahtjev
   
   Tribunale di Bari
   
      Stranke glavnog postupka
   
   Vito Santoro
   
      Prethodna pitanja
   
   
               1.
            
            
               Treba li članak 49. i prateće članke te članak 56. i prateće članke UFEU-a, u skladu s obrazloženjem Suda Europske unije iz presude donesene 16. veljače 2012. [u spojenim predmetima C-72/10 i C-77/10], tumačiti na način da im je protivno organizirati postupak javne nabave za koncesije kraćeg trajanja od onih dodijeljenih ranije, iako je kao cilj spomenutog postupka javne nabave navedeno uklanjanje posljedica nezakonitog isključenja određenog broja subjekata iz ranijih postupaka javne nabave?
            
         
               2.
            
            
               Treba li članak 49. i prateće članke te članak 56. i prateće članke UFEU-a, u skladu s obrazloženjem Suda Europske unije iz gore navedene presude, tumačiti na način da im je protivno da zahtijevanje vremenskog usklađenja prestanka koncesija predstavlja odgovarajuće opravdanje za kraće trajanje koncesija koje su predmet postupka javne nabave u odnosu na trajanje ranije dodijeljenih koncesija?
            
         
               3.
            
            
               Treba li članak 49. i prateće članke te članak 56. i prateće članke UFEU-a, u skladu s obrazloženjem Suda Europske unije iz gore navedene presude, tumačiti na način da im je protivno predvidjeti obvezu nenaplatnog ustupanja korištenja imovinskih i neimovinskih dobara koja su u nečijem vlasništvu i koja tvore mrežu upravljanja i prikupljanja oklada, u slučaju prestanka djelatnosti zbog isteka trajanja koncesije ili zbog učinka odluka o oduzimanju ili opozivu koncesije?